‘ટૂર’માંથી પાછા આવ્યા પછી લાગ્યું કે કેટલાકને ‘ટૂર’માં પ્રાપ્ત થતું હોય છે અને કેટલાકનું ખોવાઈ જતું હોય છે. મારું ભવિષ્ય ખોવાઈ ગયું હતું. વરસો વીતતાં ગયા અને રંજન બ્રા ને નીકર પહેરતી થઈ ગઈ. રંજનના પગનો કાંટો તો જિતુએ કાઢી લીધો હતો પણ મારી છાતીમાં ઘૂસેલો કાંટો કોઈ કાઢી શકે તેમ નહોતું. કૉલેજની બધી પ્રવૃત્તિમાં જિતુ મારાથી આગળ રહેતો હતો, તેના ઘરના શો કેસમાં ટ્રોફીની સંખ્યા વધતી જતી હતી અને મારા હૃદયન શો કેસમાં નિસાસાની સંખ્યા વધતી જતી હતી. જિતુ જામતો જતો હતો અને હું સુકાતો જતો હતો.